b'\n_START_ARTICLE_\nKim Greist\n_START_SECTION_\nZgodnja kariera\n_START_PARAGRAPH_\nGreistova se je rodila v Stamfordu, Connecticut, materi Normi M. (rojeni Abtey) in o\xc4\x8detu E. Haroldu Greistu. Iz\xc5\xa1olala se je v gledali\xc5\xa1ki igri in nekaj svojih najstni\xc5\xa1kih let pre\xc5\xbeivela v Evropi, kjer je delovala kot poklicna manekenka. Zatem se je pri 20 letih vrnila v ZDA in zagnala svojo igralsko kariero z igro v nebroadwayski komediji Second Prize: Two Months in Leningrad. Kasneje je v sklopu svoje gledali\xc5\xa1ke kariere nastopila tudi na newyor\xc5\xa1kem shakespearjevskem festivalu (New York Shakespeare Festival).\n_START_SECTION_\nFilmska kariera\n_START_PARAGRAPH_\nNjena prva filmska vloga je pri\xc5\xa1la s kultno grozljivko C.H.U.D. (1984), Greistova se je nato leta 1985 kot gostja pojavila v eni epizodi nanizanke Miami Vice. V 80. letih je zaigrala \xc5\xa1e v nekaj uspe\xc5\xa1nih filmih, ti so Brazilija (1985), Lovec na ljudi (1986), Vrzi mamo z vlaka (1987) in Punchline (1988). V 90. letih se je \xc5\xa1e naprej ob\xc4\x8dasno pojavljala v razli\xc4\x8dnih filmskih in televizijskih projektih in odigrala vidne vloge v Homeward Bound: The Incredible Journey (1993) in Roswell (1994). Leta 1995 je z vlogo Emily Young skupaj s komediantoma Sinbadom in Philom Hartmanom sodelovala pri projektu Houseguest. V 90. letih se je pojavila \xc5\xa1e v nekaj televizijskih filmih in po dveh enoepizodnih televizijskih vlogah je na za\xc4\x8detku 2000. let prekinila svojo igralsko kariero.'